 Ẹmia ilu Gaya, Alaaji AbdulKadir, jade laye lẹni aadọrun-un ọdun : Lẹyin ọdun mọkanlelọgbọn lori itẹ, ọba alaye onipo ki-in-ni kan nipinlẹ Kano, Ẹmia ilu Gaya, Alaaji Ibrahim AbdulKadir, ti doloogbe lẹni aadọrun-un ọdun.Oluranlọwọ pataki lori ẹrọ ayelujara si Gomina ipinlẹ Kano, Mallam Ibrahim, lo kede iṣẹlẹ yii lori ikanni ayelujara ipinlẹ Kano, lowurọ Ọjọruu, Wẹsidee yii.O ni ilu Gaya ati awọn igberiko rẹ ti Ẹmia naa n ṣakoso le lori jẹ ọkan lara awọn ilu ọlọba nla-nla ti wọn n pe ni ẹmireeti Emirates marun-un ti to wa nipinlẹ Kano.Ọdun 1990 ni Oloogbe AbdulKadir gori itẹ, ọdun naa lo gbọpa aṣẹ, lẹyin to ti fi ọpọ ọdun wa nipo Olori agbegbe Kinchi ati Minjibir. Oṣu karun-un, ọdun 2019, ni ijọba to wa lode yii sọ ọ di ọkan lara awọn ọba alaye onipo ki-in-ni. 